pythainlp/thai-wiki-dataset-v4 huggingface dataset:
ฟาริส อูดะฮ์

ฟาริส อูดะฮ์ (3 ธันวาคม ค.ศ. 1985 – 8 พฤศจิกายน ค.ศ. 2000) เป็นเด็กชายชาวปาเลสไตน์จากฉนวนกาซาที่อิสราเอลยึดครองที่กลายเป็นที่รู้จักในฐานะสัญลักษณ์การต่อต้านของชาวปาเลสไตน์ยอดนิยมจากรูปถ่ายที่เขาขว้างหินใส่รถถังอิสราเอลในช่วงอินติฟาเฎาะฮ์ครั้งที่สอง ในเดือนพฤศจิกายน ค.ศ. 2000 เขาถูกทหารอิสราเอลสังหารใกล้ด่านตรวจการ์นี ขณะที่เขากำลังขว้างหินใส่ทหาร
ภาพของอูดะฮ์ที่ยืนโดดเดี่ยว ถือก้อนหินไว้ในมือและงอแขนไปด้านหลังเพื่อขว้างปาหน้ารถถัง ได้ถ่ายโดยช่างภาพข่าวจากสำนักข่าว Associated Press เมื่อวันที่ 29 ตุลาคม ค.ศ. 2000 จากนั้นสิบวันต่อมาเมื่อวันที่ 8 พฤศจิกายน เมื่อถูกทหารอิสราเอลยิงเข้าที่คอ อูดะฮ์กำลังขว้างก้อนหินที่การ์นีอีกครั้ง เด็กชายและภาพดังกล่าวกลายเป็นสัญลักษณ์สำคัญของขบวนการปาเลสไตน์ในการคัดค้านการยึดครองของอิสราเอลในเวลาต่อมา
ชีวิตช่วงต้น.
อูดะฮ์เกิดที่ย่านซัยตูนของนครกาซาในฉนวนกาซาที่อิสราเอลยึดครอง โดยเขาอาศัยอยู่กับฟายิกและอันอาม พ่อแม่ของเขา กับพี่/น้องชายและพี่/น้องสาว 8 คน "The Washington Post" รายงานว่าอูดะฮ์เป็น "เด็กบ้าระห่ำ" เขาชอบการแสดงผาดโผนที่เสี่ยงอันตราย และเคยกระโดดข้ามช่องว่างระหว่างหลังคาอาคารสี่ชั้นสองหลัง 2.5 เมตร (8 ฟุต)
การมีส่วนในอินติฟาเฎาะฮ์ครั้งที่สอง.
เมื่อเกิดอินติฟาเฎาะฮ์ครั้งที่สองในเดือนกันยายน ค.ศ. 2000 อูดะฮ์เริ่มหนีเรียนเพื่อเข้าร่วมกิจกรรม ไม่ว่าจะที่ด่านตรวจการ์นี หรือนิคมอิสราเอลเน็ตซาริม
ภาพถ่ายอันเป็นสัญลักษณ์.
เมื่อวันที่ 29 ตุลาคม ค.ศ. 2000 Laurent Rebours ช่างภาพจาก Associated Press (AP) ถ่ายภาพที่มีชื่อเสียงของอูดะฮ์ ซึ่งตามรายงานของ AP ในเวลาต่อมาระบุว่า "รู้สึกสนุกสนานกับบทบาทของเขาในฐานะนักขว้างหินที่โด่งดังที่สุด" ที่การ์นี ปัจจุบันภาพถ่ายอันโด่งดังที่เป็น "ภาพอันทรงพลังของเด็กชายยืนโดดเดี่ยว เผชิญหน้ากับรถถังขนาดใหญ่ของกองทัพอิสราเอล” ได้ถูกนำมาใช้เป็นภาพเปรียบเทียบ "ดาวิดกับโกลิอัท" โดย Judith Bessant นักสังคมวิทยา เธอตั้งข้อสังเกตว่า สำหรับชาวปาเลสไตน์หลายคน "เขาเป็นตัวอย่างความกล้าหาญในการขัดขืนและต่อต้านการยึดครองของกองทัพอิสราเอลต่อชาวปาเลสไตน์"
หลังจากนั้นและเสียชีวิต.
Shadi ลูกพี่ลูกน้องอายุ 17 ปีของอูดะฮ์ที่เป็นตำรวจชาวปาเลสไตน์ ถูกสังหารระหว่างการเผชิญหน้ากับกองทัพอิสราเอลเมื่อวันที่ 1 พฤศจิกายน "เมื่อเหตุการณ์นั้นเกิดขึ้น ฟาริสกล่าวว่า 'ผมสาบานว่าผมจะแก้แค้นให้กับการตายของเขา'" อัรอาม อูดะฮ์บอกกับหนังสือพิมพ์ "Post" ว่า "เขาไปที่พวงหรีดงานศพของ Shadi และวางรูปถ่ายของตัวเองไว้ เขาบอกว่าพวงหรีดนั้นจะเป็นของเขาด้วย"
ต่อมา มีรายงานว่าอูดะฮ์อยู่ด้านหน้ากลุ่มชาวปาเลสไตน์วัยรุ่นที่กำลังขว้างปาก้อนหินใส่ทหารอิสราเอลที่ด่านตรวจการ์นี ก่อนที่ทหารอิสราเอลจะยิงใส่ เพื่อนของเขาเล่าว่า ขณะที่อูดะฮ์กำลังก้มตัวลงหยิบก้อนหิน เขาถูกยิงเข้าที่คอ และเนื่องจากเขาอยู่ใกล้รถถังของอิสราเอลมาก พวกเขาจึงต้องรอเกือบชั่วโมงกว่าจะรู้สึกปลอดภัยที่จะเคลื่อนย้ายศพของเขาและนำขึ้นรถพยาบาล เขาเสียชีวิตเมื่อมาถึงโรงพยาบาล
เฉิ่น จฺวินหรู

เฉิ่น จฺวินหรู (2 มกราคม ค.ศ. 1875 – 11 มิถุนายน ค.ศ. 1963) เป็นทนายความและนักการเมืองชาวจีนผู้ดำรงตำแหน่งประธานศาลประชาชนสูงสุดของรัฐบาลประชาชนกลางสาธารณรัฐประชาชนจีน เขายังเป็นประธานสันนิบาตประชาธิปไตยจีนด้วย
ประวัติ.
<templatestyles src="Stack/styles.css"/>
เฉิ่นเกิดที่ซูโจว โดยมีบรรพบุรุษมาจากเมืองเจียซิง เขาได้รับปริญญาจิ้นชื่อ หรือ "บัณฑิตขั้นสูง" ระดับสูงสุดภายใต้ระบบการสอบขุนนาง เฉิ่นสำเร็จหลักสูตรเร่งรัด  ที่มหาวิทยาลัยโฮเซ ในโตเกียว ประเทศญี่ปุ่น เมื่อ ค.ศ. 1905
เฉิ่น จฺวินหรูและปัญญาชนอีกหกคนในเซี่ยงไฮ้ถูกจับกุมใน ค.ศ. 1936 โดยรัฐบาลของเจียง ไคเชก ซึ่งเป็นที่รู้จักในชื่ออุบัติการณ์เจ็ดสุภาพบุรุษ อุบัติการณ์นี้ก่อให้เกิดวิกฤตการณ์ระดับชาติและบุคคลทั้งเจ็ดได้รับการปล่อยตัวก็ต่อเมื่อญี่ปุ่นเริ่มรุกรานในฤดูร้อน ค.ศ. 1937
เฉิ่นเข้าร่วมการประชุมสภาที่ปรึกษาการเมืองประชาชนจีน (CPPCC) ครั้งแรกใน ค.ศ. 1949 และได้รับแต่งตั้งให้เป็นประธานศาลประชาชนสูงสุดคนแรกตั้งแต่ ค.ศ. 1949 ถึง 1954 เฉิ่นยังเคยดำรงตำแหน่งสมาชิกในคณะกรรมาธิการของรัฐบาลประชาชนกลาง และเป็นรองประธานคณะกรรมาธิการแห่งชาติประจำสภาที่ปรึกษาฯ ตั้งแต่ปี 1949 ถึง 1963
นอกจากนี้ เฉิ่นยังดำรงตำแหน่งรองประธานคณะกรรมาธิการสามัญประจำสภาประชาชนแห่งชาติตั้งแต่ ค.ศ. 1954 ถึง 1963 และประธานสันนิบาตประชาธิปไตยจีนตั้งแต่ ค.ศ. 1956 ถึง 1963 เขายังเป็นรองประธานสมาคมการเมืองและกฎหมายศึกษาแห่งประเทศจีน  ด้วย
เสียชีวิต.
เฉิ่นเสียชีวิตขณะหลับในช่วงเช้าตรู่ของวันที่ 11 มิถุนายน ค.ศ. 1963 ด้วยอาการป่วยเรื้อรังเมื่ออายุ 88 ปี
การเลือกตั้งสมาชิกสภาผู้แทนราษฎรจังหวัดสมุทรสาคร แทนตำแหน่งที่ว่าง พ.ศ. 2500

การเลือกตั้งสมาชิกสภาผู้แทนราษฎรจังหวัดสมุทรสาคร แทนตำแหน่งที่ว่าง พ.ศ. 2500 เป็นการเลือกตั้งสมาชิกสภาผู้แทนราษฎรจังหวัดสมุทรสาคร แทนที่ บุญล้อม ศรีสุวรรณ ที่เสียชีวิต โดยกำหนดให้มีการเลือกตั้งเมื่อวันที่ 1 กรกฎาคม พ.ศ. 2500
ที่มา.
เนื่องจาก นายบุญล้อม ศรีสุวรรณ สมาชิกสภาผู้แทนราษฎรจังหวัดสมุทรสาคร พรรคธรรมาธิปัตย์ ได้เสียชีวิตลง เมื่อวันที่ 4 เมษายน พ.ศ. 2500 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 1 กรกฎาคม พ.ศ. 2500
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้ง ประกอบด้วยจังหวัดสมุทรสาคร ทั้งจังหวัด
การเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518

การเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ ทองดี อิสราชีวิน ที่เสียชีวิตลง โดยกำหนดให้มีการเลือกตั้งเมื่อวันที่ 28 มิถุนายน พ.ศ. 2518
ที่มา.
เนื่องจาก ทองดี อิสราชีวิน สมาชิกสภาผู้แทนราษฎรจังหวัดเชียงใหม่ พรรคประชาธิปัตย์ ได้เสียชีวิตลง เมื่อวันที่ 7 เมษายน พ.ศ. 2518 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 28 มิถุนายน พ.ศ. 2518
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสันทราย, อำเภอสารภี, อำเภอดอยสะเก็ด และอำเภอแม่ริม
ออฆอซอเดฮ์

ออฆอซอเดฮ์  (เคิร์ด: آقازاده) เป็นศัพท์ที่กลายเป็นสำนวนภาษาปากในประเทศอิหร่านและภูมิภาคเคอร์ดิสถานในคริสต์ทศวรรษ 1990 เพื่อเรียกบรรดาบุตรของอภิชนที่ขึ้นมาเป็นบุคคลที่มีฐานะและอิทธิพล โดยมักมีลักษณะคล้ายคลึงกับระบบอุปถัมภ์ในครอบครัวและการทุจริต ซึ่งรวมถึงการใช้ตำแหน่งภายในลำดับชั้นเพื่อรับข้อมูลภายในและสถานะที่ได้รับสิทธิพิเศษ ซึ่งส่งผลให้เกิดการสร้างความมั่งคั่งและอำนาจข้ามรุ่นครั้งแล้วครั้งเล่า และหมายความว่า "ตำแหน่งสูงสุดให้สำหรับผู้ที่มีความสามารถแต่ไม่มีความเกี่ยวข้องทางครอบครัวมีน้อยลง"
ปรากฏการณ์นี้พบได้บ่อยในสมาชิกครอบครัวของเจ้าหน้าที่ระดับสูงในอิหร่าน เช่น ฮอแชมี แรฟแซนจอนี, นอเทฆ นูรี และวอเอซ แทแบซี ในภูมิภาคเคิร์ดิสถาน มีลูกหลานของเจ้าหน้าที่ระดับสูงจาก KDP และ PUK อยู่ในรัฐบาลเคิร์ด
ใน ค.ศ. 2017 เฌเนฆูบ (หมายถึง ยีนดี) ศัพท์ใหม่ที่ประดิษฐ์ขึ้นและกลายเป็นคำพ้องกับ "ออฆอซอเดฮ์" และ "เอกสิทธิ์ที่พวกเขาได้รับ"
ไนล์เรด

ไนเจล บราน (เกิด 7 กันยายน 1991) หรือที่รู้จักกันในชื่อ ไนล์เรด  เป็นยูทูบเบอร์ชาวแคนาดาที่รู้จักกันในวิดีโอเกี่ยวกับเคมีที่ครอบคลุมถึงปฏิกิริยาทางเคมีและสารประกอบที่น่าสนใจ เขาได้รับศึกษาระดับปริญญาตรีวิทยาศาสตรบัณฑิต สาขาวิชาเอกชีวเคมีและวิชาโทด้านเภสัชวิทยา
ปฐมวัย.
ไนเจล บรานเกิดเมื่อวันที่ 7 กันยายน ค.ศ. 1991 ในเมืองมอนทรีออล รัฐเกแบ็ก เป็นบุตรของโดเรียน บราน ซึ่งเป็นวิศวกรเสียงและอดีตศาสตราจารย์ในวิทยาลัย และโจดี ทานากะ เขามีน้องชายชื่อ คอรี ช่วยจัดการช่อง บรานสำเร็จการศึกษาระดับปริญญาตรีในสาขาวิชาเอกชีวเคมีและปริญญาตรีสาขาเภสัชวิทยาจากมหาวิทยาลัยแมคกิลล์
ก่อนที่จะเริ่มช่องยูทูบของเขา บรานเป็นนักเทคนิคห้องปฏิบัติการผ่านการฝึกอบรม ทำงานในห้องปฏิบัติการเคมีอินทรีย์ ต่อมาเขาเริ่มศึกษาในปริญญาโทสาขาเคมีที่มหาวิทยาลัยแมคกิลล์ แต่ลาออกเพื่อให้ความสำคัญกับการทำช่องไนล์เรด
บรานได้จัดทำวิดีโอเป็นแนวสอนวิธีทำเพื่อความบันเทิงมาตั้งแต่ช่วงวัยรุ่น จากนั้นจึงสร้างช่องยูทูบเมื่อวันที่ 10 มีนาคม 2014 วิดีโอแรกของเขาถูกอัปโหลดเมื่อวันที่ 24 มีนาคม 2014 และวิดีโอส่วนใหญ่ในช่วงแรกของเขาเป็นการบันทึกโพรเจกต์ของเขาในฐานะนักเทคนิคห้องปฏิบัติการ จากนั้นจึงถ่ายทำที่โรงรถของพ่อแม่เขา และต่อมาก็ถ่ายทำในห้องปฏิบัติการของเขา บรานต้องการให้ชื่อช่องของเขา ไนล์เรด มีความเกี่ยวข้องกับเคมี แต่ไม่ควรฟังดูเป็นเคมีมากเกินไป เขาและเพื่อนร่วมมหาวิทยาลัยคนหนึ่งอ่านหนังสือที่มีชื่อสารเคมีและขึ้นต้นด้วย "N" เนื่องจากชื่อของเขาขึ้นต้นด้วยตัวอักษรเดียวกัน พวกเขาตัดสินใจเลือกใช้สีไนล์เรด ซึ่งเป็นสารประกอบสำหรับการย้อมสีที่ใช้ในทางชีวเคมีและจุลชีววิทยา เนื่องจากฟังดูดีและไม่ค่อยเหมือนสารเคมีมากนัก ช่องที่สอง NileBlue ถูกสร้างขึ้นในปี 2016 เพื่อนำเสนอโพรเจกต์ทั่วไปมากกว่าช่องหลัก และช่องวิดีโอสั้น NileRed 2 (เดิมชื่อ NileRed Shorts) ถูกสร้างขึ้นในปี 2021 เขาได้รับความช่วยเหลือในช่องของเขาจากสมาชิกในครอบครัวสองคนและเพื่อนสองคนที่เขาจ้างมา
วิดีโอบางส่วนของบรานถูกลบออกในปี 2018 ระหว่าง "การกวาดล้างช่องเคมี" ในปี 2019 และ 2020 นิตยสารเว็บ "แฮกาเดย์" รายงานเกี่ยวกับการสกัด โลหะบิสมัทจากเปปโทบิสมอลของเขา การผลิตแอโรเจล และการผลิตตัวนำยวดยิ่ง ในปี 2021 "เอ. วี. คลับ" และ"นิวส์วีก"รายงานวิดีโอของเขาที่กำลังละลายฮอตดอกในสารละลายปิรันย่าซึ่งกลายเป็นวิดีโอที่นิยม
รายชื่อละครโทรทัศน์ทางช่อง 7 และช่อง 7HD (พ.ศ. 2550–2559)

ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 และช่อง 7 เอชดี ตั้งแต่ปี พ.ศ. 2550–2559
ละครที่กลับมาออกอากาศซ้ำ (ฉายซ้ำรอบบ่าย).
ละครออกอากาศซ้ำ (Rerun) คือละครที่เคยออกอากาศตอนกลางคืนหลังข่าวภาคค่ำ (ปัจจุบันจะนำเอาละครที่เคยออกอากาศตอนเย็นมาออกอากาศด้วย) โดยจะออกอากาศในวันธรรมดา กลุ่มเป้าหมายที่รับชมคือ คนที่พักอาศัยอยู่ในบ้านตอนกลางวัน โดยส่วนมากจะเป็นละครที่เก่าประมาณ 1 ปี - 5 ปีขึ้นไป
สโมสรฟุตบอลยูดี เวสสุวรรณ

สโมสรฟุตบอลยูดี เวสสุวรรณ  เป็น สโมสรฟุตบอลระดับสมัครเล่น ในประเทศไทย ตั้งอยู่ที่จังหวัดอุดรธานี ปัจจุบันลงแข่งขันในไทยแลนด์ เซมิโปรลีก โดยใช้สนามการกีฬาแห่งประเทศไทย จังหวัดอุดรธานี เป็นสนามเหย้า
สโมสรก่อตั้งขึ้นในปี 2565 จากการร่วมมือกันของผู้บริหารสนามฟุตบอลหญ้าเทียม ฟอลส์นาย อารีน่า จังหวัดอุดรธานี และ ยูดี เวสสุวรรณ อีสปอร์ต ซึ่งเป็นทีมกีฬาอีสปอร์ตชื่อดังของจังหวัดอุดรธานี โดยใช้ผู้เล่นที่เป็นนักฟุตบอลระดับเยาวชนของ วิทยาลัยเทคโนโลยีพิชญบัณฑิต 2 จังหวัดอุดรธานี เป็นผู้เล่นหลัก โดยมีตราสัญลักษณ์เป็นรูปท้าวเวสวัณ โลกบาลประจำทิศอุดร ซึ่งเป็นสัญลักษณ์ของจังหวัดอุดรธานี
ประวัติ.
สโมสรก่อตั้งขึ้นโดยนายสุรชัย ศิริจันทร์ เจ้าของอคาเดมีฝึกสอนฟุตบอลสำหรับเยาวชน ฟอลส์นาย (False9) จังหวัดอุดรธานี โดยอคาเดมีฟุตบอลแห่งนี้ ได้เคยยื่นเรื่องจัดตั้งเป็นสโมสรฟุตบอลในปี พ.ศ. 2563 ในชื่อ ฟอลส์นาย ยูไนเต็ด และได้เคยส่งทีมเข้าร่วมลงแข่งขันฟุตบอลระดับสมัครเล่นของสมาคมฟุตบอลแห่งประเทศไทย ในรายการไทยแลนด์ อเมเจอร์ลีก ฤดูกาล 2564 โซนภาคตะวันออกเฉียงเหนือตอนบน หากแต่การแข่งขันรายการดังกล่าวต้องถูกยกเลิก เนื่องจากสถานการณ์การระบาดทั่วของโควิด-19 ในประเทศไทย
ต่อมาในปี 2565 ทางสโมสรฟอลส์นาย ยูไนเต็ด ได้ร่วมมือกับทีม ยูดี เวสสุวรรณ อีสปอร์ต ทีมกีฬาอีสปอร์ตชื่อดังของจังหวัดอุดรธานี ในการร่วมมือกันพัฒนากีฬาฟุตบอลระดับเยาวชนของจังหวัดอุดรธานี จึงได้ยื่นเรื่องต่อสมาคมฟุตบอลแห่งประเทศไทยเพื่อเปลี่ยนชื่อจาก ฟอลส์นาย ยูไนเต็ด เป็น สโมสรฟุตบอลยูดี เวสสุวรรณ และได้จดทะเบียนเป็นนิติบุคคลขึ้นใหม่ในนาม บริษัท ยูดี เวสสุวรรณ เอฟซี จำกัด ในเดือนกุมภาพันธ์ 2565 ด้วยทุนจดทะเบียน 2 ล้านบาท
การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530

การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ เรืออากาศตรี ฉลาด วรฉัตร ที่ลาออกจากการเป็น สส. โดยกำหนดให้มีการเลือกตั้งเมื่อวันที่ 7 มิถุนายน พ.ศ. 2530
ที่มา.
เนื่องจาก เรืออากาศตรี ฉลาด วรฉัตร สมาชิกสภาผู้แทนราษฎรกรุงเทพมหานคร พรรคประชาธิปัตย์ ลาออกจากการเป็น สส. เมื่อวันที่ 8 เมษายน พ.ศ. 2530 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 7 มิถุนายน พ.ศ. 2530
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 3 ประกอบด้วยเขตพญาไท และเขตดุสิต (เฉพาะแขวงสี่แยกมหานาคและแขวงสวนจิตรลดา)
ดียาร์บากือร์

ดียาร์บากือร์ (Diyarbakır) เป็นนครที่มีชาวเคิร์ดอาศัยอยู่มากที่สุดในประเทศตุรกี เป็นเมืองหลักของจังหวัดดียาร์บาคือร์
เมืองตั้งอยู่บนที่ราบสูงริมฝั่งแม่น้ำไทกริส ซึ่งมีป้อมปราการตียาร์บากือร์อันเก่าแก่ตั้งอยู่ และตั้งอยู่ทางตะวันออกเฉียงใต้ของตุรกี เป็นเมืองที่ใหญ่เป็นอันดับสองในภูมิภาคอานาโตเลียตะวันออกเฉียงใต้ ณ เดือนธันวาคม ค.ศ. 2024 ประชากรในจังหวัดมหานครมีจำนวน 1,833,684 คน ซึ่ง 1,164,940 คน อาศัยอยู่ในพื้นที่เขตเมือง
เมื่อวันที่ 6 กุมภาพันธ์ 2023 เมืองได้รับผลกระทบจากแผ่นดินไหวสองครั้งที่เกิดขึ้นในตุรกีและซีเรีย ซึ่งสร้างความเสียหายให้กับกำแพงเมืองบางส่วน
การประชุมจุนอี้

การประชุม ค.ศ. 1935 ที่ส่งผลให้เหมา เจ๋อตงกลายเป็นหัวหน้าพรรคคอมมิวนิสต์จีน
การประชุมจุนอี้ เป็นการประชุมของพรรคคอมมิวนิสต์จีนในเดือนมกราคม ค.ศ. 1935 ระหว่างการเดินทัพทางไกล การประชุมครั้งนี้เกี่ยวข้องกับการแย่งชิงอำนาจระหว่างผู้นำอย่างปั๋ว กู่และอ็อทโท เบราน์กับฝ่ายค้านนำโดยเหมา เจ๋อตง ผลก็คือเหมาก้าวขึ้นมาอยู่ในตำแหน่งที่สามารถเข้าควบคุมอำนาจทางทหารและกลายเป็นผู้นำพรรคคอมมิวนิสต์ การประชุมนี้ไม่ได้รับการกล่าวถึงอย่างสิ้นเชิงกระทั่งทศวรรษ 1950 และยังไม่มีรายละเอียดเป็นลายลักษณ์อักษรกระทั่งมีการฉลองครบรอบห้าสิบปีใน ค.ศ. 1985
การก่อการกำเริบหน้าเก็บเกี่ยวฤดูใบไม้ร่วง

การก่อการกำเริบหน้าเก็บเกี่ยวฤดูใบไม้ร่วง เป็นการกบฏขึ้นที่เกิดขึ้นในมณฑลหูหนานและเจียงซีของจีน เมื่อ 7 กันยายน ค.ศ. 1927 นำโดยเหมา เจ๋อตง ผู้ซึ่งสถาปนา โซเวียตหูหนาน ขึ้นมาได้ชั่วคราว 
หลังประสบความสำเร็จในช่วงแรก การก่อการกำเริบก็ถูกปราบปรามอย่างโหดร้ายโดยกำลังของก๊กมินตั๋ง เหมายังคงเชื่อมั่นในยุทธศาสตร์ชนบทแต่สรุปว่าจำเป็นต้องจัดตั้งกองทัพพรรค
ภูมิหลัง.
ภายหลังเจียง ไคเชกเข้าควบคุมก๊กมินตั๋งได้ในเดือนเมษายน ค.ศ. 1927 เขามีคำสั่งให้กำจัดคอมมิวนิสต์และสังคมนิยมทั้งหมดในเซี่ยงไฮ้ เหตุการณ์นี้มักถูกเรียกว่าความน่าสะพรึงสีขาว นำไปสู่การสังหารหมู่ในมณฑลหูหนานเมื่อเดือนพฤษภาคม ตามมาด้วยหมายจับเหมา เจ๋อตงใน ค.ศ. 1927 สถานการณ์นี้กระตุ้นให้เกิดการต่อต้านของชาวนาในท้องถิ่นแบบกระจัดกระจายเพื่อต่อต้านเจ้าของที่ดิน ความสัมพันธ์ระหว่างก๊กมินตั๋งกับพรรคคอมมิวนิสต์จีนแตกหักลง และโจว เอินไหลพยายามเข้ายึดนานกิง ด้วยเหตุนี้ เหมาจึงถูกตราหน้าว่าเป็น "โจรแดง" ซึ่งนำไปสู่การที่เขาเรียกร้องการสนับสนุนการปฏิวัติ
เพื่อสนับสนุนการกรีธาทัพขึ้นเหนือ เหมาถูกส่งไปสำรวจสภาพของชาวนาในมณฑลหูหนานบ้านเกิดของเขา รายงานสำรวจการเคลื่อนไหวชาวนาในหูหนานของเขาเรียกร้องให้สนับสนุนการปฏิวัติชนบท
การก่อการกำเริบ.
ในตอนแรก เหมาพยายามรวบรวมกำลังพลสำหรับการก่อการกำเริบอย่างยากลำบาก แต่หลี่ เจินระดมชาวนาและสมาชิกกำลังคอมมิวนิสต์ท้องถิ่นของเธอให้เข้าร่วม จากนั้นเหมานำกองทัพชาวนาขนาดเล็กต่อต้านก๊กมินตั๋งและเจ้าของที่ดินในหูหนาน โดยสามารถสถาปนารัฐบาลโซเวียตได้สำเร็จ การก่อการกำเริบในที่สุดก็พ่ายแพ้ต่อกองกำลังก๊กมินตั๋งภายในสองเดือนหลังมีการก่อตั้งโซเวียต เหมาและคนอื่น ๆ ถูกบีบให้ล่าถอยไปยังเทือกเขาจิ่งกังบริเวณชายแดนระหว่างมณฑลหูหนานและเจียงซี ที่นั่นเขาพบกับกองทัพคนงานเหมืองซึ่งจะช่วยเขาในการต่อสู้ครั้งต่อๆ ไป
มรดก.
เหมา เจ๋อตงป่วยเป็นโรคซึมเศร้าหลังพ่ายแพ้ในหูหนาน ทำให้เขาประพันธ์บทกวีเกี่ยวกับหอคอยกระเรียนเหลืองบนเขาเต่า
การก่อการกำเริบหน้าเก็บเกี่ยวฤดูใบไม้ร่วงเป็นการก่อการกำเริบด้วยอาวุธครั้งแรก ๆ ของคอมมิวนิสต์ ถือเป็นการเปลี่ยนแปลงครั้งสำคัญในยุทธศาสตร์ของพวกเขา เหมาและจู เต๋อ ผู้ก่อตั้งกองทัพแดง พัฒนายุทธศาสตร์เน้นชนบทและยุทธวิธีกองโจร ซึ่งปูทางไปสู่การเดินทัพทางไกลใน ค.ศ. 1934
เหตุแห่งความล้มเหลว.
การก่อการกำเริบแสดงให้เห็นถึงความสำคัญอย่างท่วมท้นของการมีกำลังทหารที่ได้รับการจัดตั้งเพื่อความสำเร็จหรือความล้มเหลวของการก่อการกำเริบ ความล้มเหลวเผยให้เห็นว่าบทบาทและประเด็นของกำลังทหารนั้นได้รับการให้ความสำคัญแตกต่างกันโดยเจ้าหน้าที่ระดับต่าง ๆ ของพรรคคอมมิวนิสต์และกลายเป็นหัวข้อของการโต้เถียงและความไม่เห็นด้วยอย่างรุนแรงซึ่งนำไปสู่ความไม่เป็นระเบียบ การขาดความเข้าใจอย่างชัดเจนในการจัดตั้งกำลังทหารขั้นพื้นฐานก่อนการก่อการกำเริบชี้ให้เห็นว่าเหมามีความเป็นพวกนิยมก่อรัฐประหาร (ถึงระดับหนึ่ง) มากกว่าผู้บังคับบัญชาชาวจีนหรือรัสเซียของเขา
การสังหารหมู่พลเรือนชาวหูหนาน.
การสังหารหมู่ต่อต้านคอมมิวนิสต์ของฝ่ายชาตินิยมพุ่งเป้าไปที่พลเรือนชาวหูหนานทุกคน มีชาวหูหนานประมาณ 80,000 คนถูกสังหารในอำเภอหลี่หลิงในมณฑลหูหนาน และอีกประมาณ 300,000 คนถูกสังหารในอำเภอฉาหลิง, เหล่ย์หยาง, หลิวหยางและผิงเจียงในมณฑลหูหนาน
คาราอิ (เต่านินจา)

คาราอิ เป็นตัวละครสนับสนุนที่ปรากฏในคอมิกส์"เต่านินจา"และสื่อที่เกี่ยวข้อง โดยเป็นสมาชิกระดับสูงของฟุตแคลนซึ่งเป็นองค์กรนินจานอกกฎหมาย เธอได้รับการแนะนำในหนังสือการ์ตูนเรื่อง"ทีนเอจมิวแตนต์นินจาเทอร์เทิลส์"ของเควิน อีสต์แมน และปีเตอร์ เลิร์ด เมื่อ ค.ศ. 1992 นับตั้งแต่นั้นมา ตัวละครนี้ได้ปรากฏตัวในคอมิกส์, ซีรีส์ทางโทรทัศน์, ภาพยนตร์ และวิดีโอเกม"เต่านินจา"หลายภาค เธอได้รับการพรรณนาว่าเป็นรองหัวหน้าของชเรดเดอร์หรือเป็นลูกบุญธรรมในเวอร์ชันส่วนใหญ่ และมีความเป็นคู่แข่งร่วมกับเลโอนาร์โด รวมถึงบางครั้งก็ถูกมองว่าเป็นคู่รักของเขา ทั้งนี้ ในหนังสือการ์ตูนเวอร์ชันหนึ่ง เธอเป็นหลานสาวของชเรดเดอร์ ในขณะที่ในซีรีส์ ค.ศ. 2012 เธอคือฮามาโตะ มิวะ ลูกคนเดียวของฮามาโตะ โยชิ / สปลินเตอร์ และถังเชิ่นผู้ล่วงลับ
หมายเหตุ.
<templatestyles src="Reflist/styles.css" />
รายชื่อแหล่งมรดกโลกในประเทศเซียร์ราลีโอน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเซียร์ราลีโอนทั้งสิ้น 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเซียร์ราลีโอนมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
รายชื่อแหล่งมรดกโลกในประเทศกินี-บิสเซา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกินี-บิสเซาทั้งสิ้น 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ปัจจุบันประเทศกินี-บิสเซายังไม่มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคต
การก่อการกำเริบหนานชาง

การก่อการกำเริบหนานชาง ในเดือนสิงหาคม ค.ศ. 1927 เป็นการปะทะครั้งสำคัญครั้งแรกระหว่างพรรคชาตินิยมจีนกับพรรคคอมมิวนิสต์จีนในสงครามกลางเมืองจีน ริเริ่มโดยคอมมิวนิสต์เพื่อตอบโต้การสังหารสหายร่วมพรรคของพวกเขาในเซี่ยงไฮ้โดยก๊กมินตั๋งเมื่อสี่เดือนก่อนหน้านั้น
ก๊กมินตั๋งฝ่ายซ้ายจัดตั้ง "คณะกรรมาธิการปฏิวัติ" ขึ้นที่หนานชางเพื่อจุดประกายที่คาดว่าจะก่อให้เกิดการลุกฮือของชาวนาในวงกว้าง เติ้ง เหยี่ยนต๋า, ซ่ง ชิ่งหลิงและจาง ฟาขุย (มีชื่อแต่ในนาม ต่อมาได้ปราบปรามการก่อการกำเริบ) เป็นหนึ่งในผู้นำทางการเมือง
กำลังทหารในหนานชางภายใต้การนำของเฮ่อ หลงและโจว เอินไหลก่อการกำเริบเพื่อพยายามยึดการควบคุมเมืองหลังสิ้นสุดแนวร่วมก๊กมินตั๋ง–คอมมิวนิสต์ครั้งแรก ผู้นำคนสำคัญอื่น ๆ ในเหตุการณ์นี้คือจู เต๋อ, เย่ ถิง และหลิว ปั๋วเฉิง
กำลังคอมมิวนิสต์เข้ายึดหนานชางได้สำเร็จและหลบหนีจากการล้อมของกำลังก๊กมินตั๋งได้ภายในวันที่ 5 สิงหาคม โดยถอนกำลังไปยังเทือกเขาจิ่งกังทางตะวันตกของมณฑลเจียงซี ต่อมาวันที่ 1 สิงหาคม ค.ศ. 1927 ได้รับยกย่องให้เป็นวันครบรอบการก่อตั้งกองทัพปลดปล่อยประชาชนและเป็นการสู้รบครั้งแรกกับก๊กมินตั๋งและกองทัพปฏิวัติแห่งชาติ
ศาสนาอิสลามในประเทศฝรั่งเศส

ศาสนาอิสลามเป็นศาสนาในประเทศฝรั่งเศสที่มีผู้นับถือมากเป็นอันดับ 2 เป็นรองเพียงศาสนาคริสต์ จากการประมาณการล่าสุดพบว่ามีชาวมุสลิมประมาณ 9 ล้านคน คิดเป็นประมาณร้อยละ 13 ของประชากรทั้งประเทศ ตัวเลขนี้เพิ่มขึ้นอย่างต่อเนื่องจาก ค.ศ. 2023 ซึ่งขณะนั้นชาวมุสลิมคิดเป็นประมาณร้อยละ 10 ของประชากรวัยผู้ใหญ่ หรือประมาณ 6.8 ล้านคน ตามข้อมูลจาก INSEE
ประชากรมุสลิมส่วนใหญ่ในประเทศฝรั่งเศสนับถือนิกายซุนนีและมีบรรพบุรุษมาจากต่างประเทศ ยังมีชนกลุ่มน้อยที่มีนัยยะสำคัญนับถือนิกายชีอะฮ์และไม่อิงนิกาย มายอต จังหวัดโพ้นทะเลของฝรั่งเศส มีประชากรส่วนใหญ่เป็นมุสลิม โดยประชากรร้อยละ 97 นับถือศาสนาอิสลาม
รายงานจากสถาบันสถิติฝรั่งเศสใน ค.ศ. 2024 พบว่าชาวมุสลิมในฝรั่งเศสร้อยละ 76 เชื่อว่าศาสนามีความสำคัญมาก ในขณะที่ร้อยละ 24 ระบุว่าศาสนาเป็นส่วนสำคัญและมีบทบาทในชีวิตของพวกเขาในระดับหนึ่ง
Insee และสถาบันแห่งชาติเพื่อการศึกษาด้านประชากรศาสตร์ในฝรั่งเศสพบว่าการใช้ผ้าคลุมหน้าสำหรับสตรีชาวมุสลิมเพิ่มขึ้นร้อยละ 55 ตั้งแต่ ค.ศ. 2009 ถึง 2020 โดยสังเกตได้ว่ามีการเพิ่มขึ้นในทุกแหล่งกำเนิดทางภูมิศาสตร์ ทั้งในสตรีมุสลิม และในหมู่สตรีชาวมุสลิมรุ่นที่สองและสามในประเทศฝรั่งเศส
จากการสำรวจซึ่งมีผู้เข้าร่วม 536 คนที่มีต้นตอเป็นมุสลิม พบว่าชาวมุสลิมในฝรั่งเศสร้อยละ 39 ที่สำรวจโดยกลุ่มสำรวจ IFOP กล่าวว่าพวกเขาละหมาดวันละ 5 เวลาตามหลักศาสนาอิสลามใน ค.ศ. 2008 ซึ่งเพิ่มขึ้นอย่างต่อเนื่องจากร้อยละ 31 ใน ค.ศ. 1994 ตามการศึกษาที่ตีพิมพ์ใน "La Croix" หนังสือพิมพ์คาทอลิกรายวัน อัตราการเข้าร่วมละหมาดวันศุกร์ที่มัสยิดเพิ่มขึ้นเป็นร้อยละ 23 ใน ค.ศ. 2008 จากร้อยละ 16 ใน ค.ศ. 1994 ขณะที่การถือศีลอดเดือนเราะมะฎอนเพิ่มขึ้นเป็นร้อยละ 70 ใน ค.ศ. 2008 เทียบกับร้อยละ 60 ใน ค.ศ. 1994 การบริโภคเครื่องดื่มแอลกอฮอล์ก็ลดลงจากร้อยละ 39 เป็นร้อยละ 34
โดโนวานที่รัก

โดโนวานที่รัก  เป็นละครโทรทัศน์ไทยปี พ.ศ. 2565 นำแสดงโดยลุค อิชิกาวะ พลาวเดนและทิพนารี วีรวัฒโนดม กำกับการแสดงโดยโดยสกล วงษ์สินธุ์วิเสส และผลิตโดยจีเอ็มเอ็มทีวีร่วมกับ Gmo Films ออกอากาศทางจีเอ็มเอ็ม 25 และทรูไอดีตั้งแต่วันที่ 10 สิงหาคมถึง 29 กันยายน พ.ศ. 2565
เรื่องย่อ.
โดโนวาน (ลุค อิชิกาวะ พลาวเดน) เป็นนายแบบชาวอเมริกันที่พยายามตามหาหญิงสาวคนหนึ่งซึ่งเขาขาดการติดต่อไป ในทางกลับกัน แพม (ทิพนารี วีรวัฒโนดม) เป็นครูอนุบาล เมื่อปูรณ์ (กฤษณ์ เศรษฐธำรงค์) คุณตาของแพมล้มป่วยลง เธอพบว่าเขาจะต้องได้รับการผ่าตัดที่มีค่าใช้จ่ายสูง แพมจึงไปทำงานที่ปาลี่โมเดลลิงของ ปาริฉัตร (ชนกวนันท์ รักชีพ) แม่ของเธอเพื่อช่วยหาเงิน เธอจึงได้รับหน้าที่เป็นผู้จัดการของโดโนวานและเป็นล่ามส่วนตัวของเขา ไม่นาน เธอก็เข้าไปพัวพันกับทั้งเรื่องงานและเรื่องส่วนตัวของเขา แพมค้นพบความลับของโดโนวานขณะที่ทั้งสองใกล้ชิดกันมากขึ้น
โดโนวาน..ที่รัก

เรื่องย่อ.
โดโนวาน (ลุค อิชิกาวะ พลาวเดน) เป็นนายแบบชาวอเมริกันที่พยายามตามหาหญิงสาวคนหนึ่งซึ่งเขาขาดการติดต่อไป ในทางกลับกัน แพม (ทิพนารี วีรวัฒโนดม) เป็นครูอนุบาล เมื่อคุณปู่ของแพมล้มป่วยลง เธอพบว่าเขาจะต้องได้รับการผ่าตัดที่ต้องค่าใช้จ่ายสูง แพมจึงไปสมัครทำงานที่บาลีโมเดลลิงเพื่อช่วยหาเงิน ทำให้เธอได้รับหน้าที่ดูแลโดโนวานและเป็นล่ามส่วนตัวของเขา ไม่นาน เธอก็เข้าไปพัวพันกับทั้งเรื่องงานและเรื่องส่วนตัวของเขา ขณะที่ทั้งสองใกล้ชิดกันมากขึ้น แพมก็ค้นพบความลับของโดโนวาน
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ธันวาคม พ.ศ. 2528

การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ธันวาคม พ.ศ. 2528 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ สมาชิกสภาผู้แทนราษฎร 2 คน โดยกำหนดให้มีการเลือกตั้งเมื่อวันที่ 26 ธันวาคม พ.ศ. 2528
ที่มา.
เนื่องจาก พลเรือตรี สนอง นิสาลักษณ์ สมาชิกสภาผู้แทนราษฎรกรุงเทพมหานคร พรรคประชาธิปัตย์ เขตเลือกตั้งที่ 2 ได้เสียชีวิตลง เมื่อวันที่ 13 ตุลาคม พ.ศ. 2528 และ จารุตม์ จารุประกร สมาชิกสภาผู้แทนราษฎรกรุงเทพมหานคร พรรคประชากรไทย เขตเลือกตั้งที่ 3 ลาออกจากการเป็น สส. เมื่อวันที่ 21 ตุลาคม พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 26 ธันวาคม พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งครั้งนี้ ครอบคลุมทั้งกรุงเทพมหานคร
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ตุลาคม พ.ศ. 2528

การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ตุลาคม พ.ศ. 2528 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ ดำรง ลัทธพิพัฒน์ ที่เสียชีวิต โดยกำหนดให้มีการเลือกตั้งเมื่อวันที่ 19 ตุลาคม พ.ศ. 2528
ที่มา.
เนื่องจาก ดำรง ลัทธพิพัฒน์ สมาชิกสภาผู้แทนราษฎรกรุงเทพมหานคร พรรคประชาธิปัตย์ เขตเลือกตั้งที่ 5 ได้เสียชีวิตลง เมื่อวันที่ 29 กรกฎาคม พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 19 ตุลาคม พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตเลือกตั้งครั้งนี้ ครอบคลุมทั้งกรุงเทพมหานคร
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง พฤษภาคม พ.ศ. 2528

การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง พฤษภาคม พ.ศ. 2528 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ ปลิว ม่วงศิริ ที่เสียชีวิต โดยกำหนดให้มีการเลือกตั้งเมื่อวันที่ 12 พฤษภาคม พ.ศ. 2528
ที่มา.
เนื่องจาก ปลิว ม่วงศิริ สมาชิกสภาผู้แทนราษฎรกรุงเทพมหานคร พรรคประชากรไทย เขตเลือกตั้งที่ 12 ได้เสียชีวิตลง เมื่อวันที่ 23 กุมภาพันธ์ พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 12 พฤษภาคม พ.ศ. 2528
ผู้สมัคร.
มีผู้สมัครดังต่อไปนี้
ผลการเลือกตั้ง.
การเลือกตั้งครั้งนี้ ครอบคลุมทั้งกรุงเทพมหานคร
เขตอัตสึเบ็ตสึ

เขตอัตสึเบ็ตสึ  เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น แยกตัวออกมาจากเขตชิโรอิชิเมื่อวันที่ 6 พฤศจิกายน ค.ศ. 1989 มีขนาดพื้นที่ทั้งหมด 24.38 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 อยู่ประมาณ 122,952 คน มีความหนาแน่นของประชากร 5,043 คนต่อตารางกิโลเมตร
มาสคอต.
มาสคอตประจำเขตอัตสึเบ็ตสึมีชื่อว่า "พิกัตคุง" หรือ "พิกัตโตะคุง"  เป็นหุ่นไล่กา ซึ่งอาศัยอยู่ในสวนป่านปโปโระมาตั้งแต่ถูกค้นพบเมื่อวันที่ 4 กุมภาพันธ์ ค.ศ. 2005 พิกัตโตะคุงชื่นชอบการเล่นกับเด็ก ๆ ในทุกโอกาส ไม่ว่าจะเป็นเทศกาลหรืองานรื่นเริง และชอบกินอาหารที่ขายตามงานเทศกาล สีที่ชอบคือสีเหลือง สีเขียว และสีน้ำเงิน ซึ่งสะท้อนถึงเมืองที่สว่างไสว ธรรมชาติที่อุดมสมบูรณ์ และท้องฟ้าที่ปลอดโปร่ง ยังไม่ทราบเพศและอายุแน่ชัด มาสคอตตัวนี้ออกแบบโดย คูมิโกะ อิโซบาตะ และนากาเดะ วากานะ
รัฐศาสตร์ ชิดชู

รัฐศาสตร์ ชิดชู เป็นข้าราชการพลเรือนชาวไทย ดำรงตำแหน่งผู้ว่าราชการจังหวัดพัทลุงตั้งแต่ปี พ.ศ. 2567 เขาดำรงตำแหน่งต่อจากนิศากร วิศิษฏ์สรอรรถ ภรรยาของวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ก่อนหน้านี้ เขาเคยดำรงตำแหน่งรองผู้ว่าราชการจังหวัดนครปฐมตั้งแต่ปี พ.ศ. 2563
อมร จันทรสมบูรณ์

อมร จันทรสมบูรณ์ เป็นผู้เชี่ยวชาญด้านกฎหมายมหาชนและกฎหมายรัฐธรรมนูญชาวไทย เขาเป็นอดีตเลขาธิการคณะกรรมการกฤษฎีกาและเป็นผู้ร่างรัฐธรรมนูญแห่งราชอาณาจักรไทย พุทธศักราช 2540 (หรือที่เรียกว่า “รัฐธรรมนูญฉบับประชาชน”) เขาได้รับการยกย่องให้เป็นหนึ่งใน 35 ปัญญาชนที่มีอิทธิพลมากที่สุดของประเทศไทย
การศึกษาและการรับราชการ.
อมรสำเร็จการศึกษาจากมหาวิทยาลัยธรรมศาสตร์ในปี พ.ศ. 2494 และสำเร็จการศึกษาปรัชญาดุษฎีบัณฑิตด้านกฎหมายระหว่างประเทศ จากมหาวิทยาลัยปารีสในปี พ.ศ. 2499 เขาดำรงตำแหน่งเป็นเลขาธิการคณะกรรมการกฤษฎีกา ตั้งแต่ปี พ.ศ. 2523 ถึง 2533
การร่างรัฐธรรมนูญ พ.ศ. 2540.
อมรกลายเป็นสมาชิกที่มีอิทธิพลอย่างมากในสภาร่างรัฐธรรมนูญ รัฐธรรมนูญฉบับใหม่ประกาศใช้เมื่อวันที่ 11 ตุลาคม พ.ศ. 2540 และเป็นที่รู้จักในชื่อรัฐธรรมนูญฉบับประชาชน นวัตกรรมบางประการของรัฐธรรมนูญ ได้แก่การกระจายอำนาจให้มากขึ้น การจัดตั้งหน่วยงานรัฐบาลอิสระหลายแห่ง (เช่น ศาลรัฐธรรมนูญ คณะกรรมการการเลือกตั้ง สำนักงานผู้ตรวจการแผ่นดิน และคณะกรรมการสิทธิมนุษยชนแห่งชาติ) และกลไกต่าง ๆ เพื่อเพิ่มเสถียรภาพทางการเมืองโดยสนับสนุนพรรคการเมืองใหญ่มากกว่าพรรคการเมืองเล็ก ซึ่งเป็นความพยายามที่จะสร้างฝ่ายบริหารที่เข้มแข็งและยับยั้งการจัดตั้งรัฐบาลผสมที่ไม่มั่นคง
ต่อต้านทักษิณ ชินวัตร.
ในปี พ.ศ. 2544 อมรได้ตั้งคำถามต่อสาธารณะเกี่ยวกับความน่าเชื่อถือของศาลรัฐธรรมนูญในการตัดสินใจยกฟ้องทักษิณ ชินวัตร นายกรัฐมนตรีคนใหม่ในข้อหาปกปิดทรัพย์สิน รัฐบาลทักษิณ ชินวัตรเข้ามามีอำนาจหลังการเลือกตั้งครั้งแรกภายใต้รัฐธรรมนูญฉบับ พ.ศ. 2540
ในปี พ.ศ. 2547–2548 อมรเรียกร้องให้มี "การปฏิรูปครั้งที่สอง" โดยระบุว่ารัฐบาลทักษิณที่เข้มแข็งส่งผลให้เกิด "การปกครองแบบเผด็จการโดยเสียงข้างมาก" และ "ระบอบเผด็จการรัฐสภาที่เลวร้ายที่สุดเท่าที่ประเทศนี้เคยพบเห็น" เขาเรียกร้องให้มี “ทางเลือกที่สาม” ที่จะผลักดันการปฏิรูปรัฐธรรมนูญรอบใหม่ สิ่งสำคัญอันดับแรก ๆ ในการปฏิรูปของเขาคือการยกเลิกกฎที่ห้ามสมาชิกรัฐสภาลงสมัครรับเลือกตั้งในฐานะผู้สมัครอิสระ เขายังสนับสนุนการที่จะเพิ่มพระราชอำนาจของพระมหากษัตริย์
โจดี เชกเตอร์

โจดี เดวิด เชกเตอร์ (เกิด 29 มกราคม ค.ศ. 1950) เป็นอดีตนักแข่งรถและนักธุรกิจชาวแอฟริกาใต้ เคยเข้าร่วมการแข่งขันฟอร์มูลาวันตั้งแต่ฤดูกาล ถึง เชกเตอร์เป็นแชมป์โลกประเภทนักขับหนึ่งสมัยในฤดูกาล กับแฟร์รารี และยังคงเป็นนักแข่งรถจากทวีปแอฟริกาเพียงคนเดียวในประวัติศาสตร์ที่ชนะการแข่งขันฟอร์มูลาวันกรังด์ปรีซ์หรือแชมป์โลกประเภทนักขับ โดยเขาชนะการแข่งขันกรังด์ปรีซ์ 10 รายการตลอดการแข่งขันเก้าฤดูกาล
เชกเตอร์เกิดและเติบโตที่เมืองอีสต์ลอนดอน จังหวัดอีสเทิร์นเคป เขาเริ่มแข่งรถระหว่างฝึกงานเป็นวิศวกรในธุรกิจตัวแทนจำหน่ายรถเรอโนของบิดา และผ่านรายการแข่งขันระดับต่าง ๆ อย่างรวดเร็วหลังจากย้ายมายังสหราชอาณาจักรใน ค.ศ. 1970 เขาเข้าร่วมการแข่งขันฟอร์มูลาวันครั้งแรกสองปีถัดมาที่ โดยขับให้แก่แมกลาเรน ภายหลังที่เขาลงแข่งรายการบริติชและให้แก่ทีมในปีเดียวกัน เขายังได้รับตำแหน่งแชมป์ประจำรถฟอร์มูลา 5000 ของสโมสรรถสปอร์ตแห่งอเมริกา ขณะแข่งขันฟอร์มูลาวันต่อกับแมกลาเรนอีกห้าสนามในฤดูกาล เชกเตอร์ลงแข่งอย่างเต็มตัวในฤดูกาลถัดมาให้แก่ทีร์เรลล์ โดยเขาได้ชัยชนะครั้งแรกในการแข่งขัน และอันดับที่สามในการชิงแชมป์ของฤดูกาล เขาชนะการแข่งขันกรังด์ปรีซ์ที่ในฤดูกาล และได้อันดับที่สามในการชิงแชมป์อีกครั้งในฤดูกาล ด้วยรถแข่งหกล้อรุ่น ซึ่งทำให้เขาเป็นนักขับเพียงคนเดียวเท่านั้นที่ชนะด้วยรถแข่งหกล้อ
เชกเตอร์ย้ายมาขับให้แก่วูลฟ์ในฤดูกาล และชนะการแข่งขันกรังด์ปรีซ์สามรายการ รวมถึง โดยเขาได้อันดับรองชนะเลิศในการชิงแชมป์ตามหลัง นิกิ เลาดา แต่ภายหลังฤดูกาลไร้ชัยชนะในฤดูกาล เขาจึงย้ายไปยังแฟร์รารีเพื่อจับคู่กับ ฌีล วีลเนิฟว์ เชกเตอร์ชนะการแข่งขันกรังด์ปรีซ์สามรายการในฤดูกาลแรกกับทีม และได้รับตำแหน่งแชมป์โลกประเภทนักขับด้วยชัยชนะจากการแข่งขัน กลายเป็นแชมป์คนแรกจากทวีปแอฟริกา เขาไม่สามารถป้องกันตำแหน่งได้ในฤดูกาล เนื่องจากแฟร์รารีประสบปัญหากับรถรุ่น ทำให้เขาออกจากการแข่งขันฟอร์มูลาวันหลังสิ้นสุดฤดูกาลด้วยผลงานชนะเลิศในการแข่งขัน 10 ครั้ง ได้ตำแหน่งโพลสามครั้ง ทำรอบได้เร็วที่สุดห้าครั้ง และมีอันดับบนโพเดียม 33 ครั้งตลอดอาชีพ
ภายหลังการอำลาวงการฟอร์มูลาวัน เชกเตอร์ได้ถูกรับเชิญให้เป็นผู้บรรยายกีฬาให้แก่ช่องซีบีเอส เอบีซี และไอทีวี เขาเริ่มประกอบธุรกิจเกี่ยวกับการจำลองอาวุธใน ค.ศ. 1984 ภายใต้ชื่อ "ไฟร์อามส์เทรนนิงซิสเทมส์" ซึ่งสร้างรายได้มากถึง 100 ล้านปอนด์ในช่วงต้นคริสต์ทศวรรษ 1990 จากนั้นเชกเตอร์ได้หันมาทำเกษตรอินทรีย์ โดยเขาเป็นเจ้าของแลเวอร์สโตกพาร์กฟาร์มที่ประเทศอังกฤษ บุตรชายของเขา โทบีและโทมัส ต่างเป็นนักแข่งรถเหมือนกันกับเขา
ปากต่อปาก

ปากต่อปาก  คือการบอกต่อข้อมูลจากคนหนึ่งไปยังอีกคนหนึ่งโดยใช้การสื่อสารทางวาจา ซึ่งอาจง่ายเหมือนกับการบอกเวลาให้ใครสักคน การเล่าเรื่องเป็นรูปแบบหนึ่งของการสื่อสารแบบปากต่อปาก โดยบุคคลหนึ่งจะบอกเล่าเรื่องราวเกี่ยวกับเหตุการณ์จริงหรือสิ่งที่แต่งขึ้นให้ผู้อื่นฟัง ประเพณีมุขปาฐะ คือเนื้อหาทางวัฒนธรรมและประเพณีที่สืบทอดกันมาแบบปากต่อปากจากรุ่นสู่รุ่น การเล่าเรื่องและ ประเพณีมุขปาฐะ เป็นรูปแบบของการบอกเล่าแบบปากต่อปากที่มีบทบาทสำคัญในนิทานพื้นบ้านและตำนาน ตัวอย่างอีกประการหนึ่งของการสื่อสารด้วยวาจาคือ ประวัติศาสตร์มุขปาฐะซึ่งเป็นการบันทึก การเก็บรักษา และการตีความข้อมูลทางประวัติศาสตร์โดยอาศัยประสบการณ์ส่วนตัวและความคิดเห็นของผู้พูด
การรุกร้อยกรม

การรุกร้อยกรม  หรือ การรณรงค์ร้อยกรม เป็นการรณรงค์ทางยุทธวิธีที่ริเริ่มโดยกองทัพลู่ที่แปด นำโดยพรรคคอมมิวนิสต์จีน เพื่อต่อต้านการรุกรานของญี่ปุ่นในภาคเหนือของจีนตั้งแต่วันที่ 20 สิงหาคม ค.ศ. 1940 ถึง 24 มกราคม ค.ศ. 1941 ปฏิบัติการนี้ได้รับการตั้งชื่อเพื่อระลึกถึงการมีส่วนร่วมของทหาร 105 กรมและถือเป็นการรุกที่กว้างขวางและยาวนานที่สุดของกองทัพลู่ที่แปดในดินแดนที่ญี่ปุ่นยึดครองนับตั้งแต่เริ่มสงครามต่อต้านทั่วประเทศ การรณรงค์นี้มีเป้าหมายเพื่อบ่อนทำลายทางรถไฟสายฉือเจียจวง–ไท่หยวน เส้นทางสำคัญภายใต้การปกครองของญี่ปุ่น และครอบคลุมเส้นทางคมนาคมสำคัญหลายแห่งในภาคเหนือของจีน โดยเกิดขึ้นในสามช่วงเวลาที่แตกต่างกัน ปฏิบัติการนี้ได้รับข้อได้เปรียบทางยุทธศาสตร์ที่สำคัญ สร้างความเสียหายอย่างรุนแรงต่อ "นโยบายกรงขัง" ของญี่ปุ่น ยกระดับขวัญกำลังใจของชาติ และเน้นย้ำบทบาทสำคัญของพรรคคอมมิวนิสต์จีนและกองทัพของตนในฐานะรากฐานสำคัญในสงครามจีน–ญี่ปุ่นครั้งที่สอง[ "" ]
ชาร์ลสตัน (รัฐเซาท์แคโรไลนา)

ชาร์ลสตัน  เป็นเมืองที่มีประชากรมากที่สุดของรัฐเซาท์แคโรไลนา สหรัฐอเมริกา เมืองนี้ตั้งอยู่ทางใต้ของจุดกึ่งกลางของแนวชายฝั่งของเซาท์แคโรไลนาบริเวณท่าเรือชาร์ลสตัน ซึ่งเป็นอ่าวในมหาสมุทรแอตแลนติกที่เกิดจากการบรรจบกันของแม่น้ำแอชลีย์ แม่น้ำคูเปอร์ และแม่น้ำแวนโด จากการสำรวจสำมะโนประชากรปี 2020 เมืองชาร์ลสตันมีประชากร 150,227 คน ในขณะที่เขตมหานครชาร์ลสตัน ซึ่งประกอบด้วยเทศมณฑลเบิร์กลีย์ ชาร์ลสตัน และดอร์เชสเตอร์ มีประชากรประมาณ 870,000 คน เป็นเขตมหานครที่มีประชากรมากเป็นอันดับ 3 ของรัฐ และมีประชากรมากเป็นอันดับ 71 ของสหรัฐอเมริกา เป็นที่ตั้งเทศมณฑลของมณฑลชาร์ลสตัน
กองกำลังอาสาสมัคร (จีน)

กองกำลังอาสาสมัคร  หรือ กองกำลังอาสาสมัครจีน  เป็นส่วนหนึ่งของกองทัพจีน โดยอีกสองส่วนคือกองทัพปลดปล่อยประชาชนและกองกำลังตำรวจติดอาวุธประชาชน กองกำลังอาสาสมัครอยู่ภายใต้การนำของพรรคคอมมิวนิสต์จีนและทำหน้าที่เป็นกำลังเสริมและกำลังสำรองสำหรับกองทัพปลดปล่อยประชาชน ถือเป็นหนึ่งในกองกำลังอาสาสมัครที่ใหญ่ที่สุดในโลก
สหรัฐ ปองสุวรรณ

สหรัฐ ปองสุวรรณ ชื่อเล่น ปลื้ม (11 มิถุนายน พ.ศ. 2539 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้ายให้แก่สโมสรฟุตบอลพีที ประจวบ ในศึกไทยลีก
ธนวินท์ ผลเจริญรัตน์

ธนวินท์ ผลเจริญรัตน์ (เกิด 12 พฤศจิกายน พ.ศ. 2543) ชื่อเล่น วินนี่ เป็นนักแสดง นักร้อง และนายแบบชาวไทยภายใต้สังกัดจีเอ็มเอ็มทีวี เขาเป็นที่รู้จักจากบทบาทของเขาใน "ปลาบนฟ้า" (2564), "แฟนผมเป็นประธานนักเรียน" (2565) และ "คือเรารักกัน" (2567)
ชีวิตวัยเด็กและการศึกษา.
ธนวินท์เกิดและเติบโตที่กรุงเทพมหานคร เขาสำเร็จการศึกษาระดับมัธยมศึกษาตอนปลายจากโรงเรียนกรุงเทพคริสเตียนวิทยาลัย ปัจจุบันเขากำลังศึกษาปริญญาตรีนิติศาสตรบัณฑิต (LL.B.) สาขากฎหมายธุรกิจ ที่มหาวิทยาลัยธรรมศาสตร์
อาชีพ.
ในปี พ.ศ. 2564 ธนวินท์ได้เปิดตัวในละครโทรทัศน์เรื่อง "ปลาบนฟ้า" โดยรับบทสมทบเป็น โก๊ะ
ในปี พ.ศ. 2565 เขารับบทเป็น เน ใน "แล้วแต่ดาว" ในปีเดียวกัน เขาเริ่มเป็นที่รู้จักหลังจากรับบทเป็น วิน ในละครเรื่อง "แฟนผมเป็นประธานนักเรียน" เขายังร้องเพลงประกอบละครเรื่อง "ไหล่เธอ" ร่วมกับนักแสดงในเรื่องอีกด้วย หลังจากที่ละครประสบความสำเร็จ เขาได้เข้าร่วมงานแฟนมีตติ้งในประเทศไทยเมื่อวันที่ 29 ตุลาคม พ.ศ. 2565 พร้อมกับนักแสดงคนอื่น ๆ
ในปี พ.ศ. 2566 เขารับบทเป็น อิท ใน "พิพิธภัณฑ์รัตติกาล" และรับบทเป็น เน จาก "แล้วแต่ดาว" และ วิน จาก "แฟนผมเป็นประธานนักเรียน" อีกครั้งในละครรวมเรื่อง "อยากเห็นท้องฟ้าเป็นอย่างวันนั้น" ต่อมาในปีนั้น เขาได้เข้าร่วมงานแฟนมีตติ้งต่างประเทศของ "แฟนผมเป็นประธานนักเรียน" ในหลายประเทศ เช่น เวียดนาม กัมพูชา สิงคโปร์ ญี่ปุ่น ฟิลิปปินส์ และไต้หวัน นอกจากนี้ นักแสดงยังได้จัดงาน 'My School President Prom Night Live On Stage' เมื่อวันที่ 18 มีนาคม พ.ศ. 2566 ที่ ยูเนี่ยน ฮอลล์, ยูเนี่ยน มอลล์ นักแสดงยังเป็นที่รู้จักจากการการคว้ารางวัลสองรางวัลจากงาน Kazz Awards และ Mint Awards ปี 2023
ในปี พ.ศ. 2567 เขาได้รับเสียงชื่นชมจากนักวิจารณ์จากการรับบท คิว ในละครเรื่อง "คือเรารักกัน" ที่แสดงร่วมกับกิตติภพ เสรีวิชยสวัสดิ์ นักแสดงร่วมจาก "แฟนผมเป็นประธานนักเรียน" การจับคู่กันบนจอของพวกเขาได้รับความสนใจจากสาธารณชน ส่งผลให้มีโปรเจ็กต์ร่วมกันมากขึ้น เขายังได้เข้าร่วมกิจกรรมต่าง ๆ มากมายที่จัดโดยจีเอ็มเอ็มทีวี รวมถึง 'We Are Forever Fancon' ในเดือนสิงหาคม และ 'Fanday in Bangkok 2024' ในเดือนพฤศจิกายน
ในเดือนพฤษภาคม พ.ศ. 2568 เขาได้ร่วมเป็นหนึ่งในศิลปินในคอนเสิร์ต Love Out Loud Fan Fest 2025 : LOVEMOSPHERE จัดขึ้นเมื่อวันที่ 17–18 พฤษภาคม ณ อิมแพ็ค อารีน่า เมืองทองธานี คอนเสิร์ตดังกล่าวสร้างกระแสฮือฮาอย่างมากบน X (เดิมคือ ทวิตเตอร์) โดยกลายเป็นไวรัลไปทั่วโลกและมีการกล่าวถึงบนแพลตฟอร์มมากกว่า 19 ล้านครั้ง เขายังได้เล่นในซีรีส์ใหม่ของจีเอ็มเอ็มทีวีเรื่อง "ผมเจอเจ้าชายบนชายหาด" ด้วย
โฆเซ มูฆิกา

โฆเซ อัลเบร์โต "เปเป" มูฆิกา กอร์ดาโน (20 พฤษภาคม ค.ศ. 1935 – 13 พฤษภาคม ค.ศ. 2025) เป็นนักการเมือง นักปฏิวัติ และเกษตรกรชาวอุรุกวัยที่ดำรงตำแหน่งประธานาธิบดีอุรุกวัยคนที่ 40 ตั้งแต่ ค.ศ. 2010 ถึง 2015 เขาเป็นอดีตนักรบกองโจรกลุ่มตูปามาโร ถูกทรมานและจำคุกเป็นเวลา 14 ปีในช่วงการปกครองแบบเผด็จการทหารช่วงคริสต์ทศวรรษ 1970 ถึง 1980 มูฆิกาเป็นสมาชิกของกลุ่มพันธมิตรเฟรนเตอัมปิโลของพรรคฝ่ายซ้าย ดำรงตำแหน่งรัฐมนตรีว่าการกระทรวงปศุสัตว์ เกษตร และประมงตั้งแต่ ค.ศ. 2005 ถึง 2008 และต่อมาเป็นสมาชิกวุฒิสภา ในฐานะผู้สมัครของเฟรนเตอัมปิโล เขาชนะการเลือกตั้งประธานาธิบดีในปี 2009 และเข้ารับตำแหน่งประธานาธิบดีเมื่อวันที่ 1 มีนาคม ค.ศ. 2010
รัฐบาลมูฆิกาได้ดำเนินนโยบายก้าวหน้าหลายประการ รวมถึงการลดทอนโทษทางอาชญากรรมของการทำแท้ง การทำให้การเสพกัญชาถูกกฎหมาย และการทำให้การแต่งงานของคนเพศเดียวกันถูกกฎหมาย มาตรการเพิ่มเติมช่วยเสริมสร้างสหภาพแรงงานของประเทศและผลักดันให้ค่าแรงขั้นต่ำสูงขึ้นอย่างมีนัยสำคัญ
ตอนอยู่ในตำแหน่ง มูฆิกาได้รับการเรียกขานเป็น "ประธานาธิบดีที่จนที่สุดในโลก" เนื่องจากวิถีชีวิตที่เรียบง่ายและการบริจาคเงินเดือนประมาณร้อยละ 90 จากเงินเดือน 12,000 ดอลลาร์สหรัฐต่อเดือนเพื่อช่วยเหลือผู้มีรายได้น้อยและผู้ประกอบการรายย่อย เขาเป็นนักวิจารณ์ระบบทุนนิยมอย่างเปิดเผยในด้านการมุ่งเน้นสะสมทรัพย์สิน ซึ่งไม่ได้ก่อให้เกิดความสุขแก่มนุษย์
วีริศ อัมระปาล

วีริศ อัมระปาล เป็นผู้บริหารรัฐวิสาหกิจชาวไทย ดำรงตำแหน่งผู้ว่าการการรถไฟแห่งประเทศไทย (รฟท.) คนที่ 20
การศึกษา.
วีริศสำเร็จการศึกษาวิศวกรรมศาสตรบัณฑิต สาขาวิศวกรรมอุตสาหการจากมหาวิทยาลัยธรรมศาสตร์ ปริญญาโทวิทยาศาสตรมหาบัณฑิตสาขาวิจัยการดำเนินงานจากมหาวิทยาลัยโคลัมเบียและปริญญาเอกสาขาวิศวกรรมอุตสาหการและระบบจากมหาวิทยาลัยรัทเกอร์ส
อาชีพ.
วีริศก่อนหน้านี้เคยดำรงตำแหน่งผู้ว่าการการการนิคมอุตสาหกรรมแห่งประเทศไทย (กนอ.) ในปี พ.ศ. 2567 เมื่อดำรงตำแหน่งผู้ว่าการ รฟท. เขาได้กล่าวว่าเป้าหมายของเขาคือการเปลี่ยนประเทศไทยให้เป็นศูนย์กลางการบริการรถไฟของอาเซียน ข้อเสนอของเขาได้แก่ รถไฟทางคู่ การพัฒนาการรถไฟแห่งประเทศไทยเพื่อเพิ่มรายได้ และการเร่งการชำระหนี้ของการรถไฟ วีริศมุ่งมั่นที่จะสร้างรถไฟความเร็วสูงกรุงเทพฯ-หนองคายให้เสร็จสิ้นเพื่อเชื่อมต่อประเทศไทยกับลาวในช่วงที่ดำรงตำแหน่ง
การแสดงกำลัง

การแสดงกำลัง  คือปฏิบัติการทางทหารที่มุ่งหมายเพื่อเตือน (เช่น การยิงเตือน) หรือข่มขู่ฝ่ายตรงข้ามโดยการแสดงความสามารถหรือความตั้งใจที่จะลงมือหากถูกยั่วยุ การแสดงกำลังอาจดำเนินการโดยกองกำลังตำรวจและกลุ่มติดอาวุธอื่น ๆ ที่ไม่ใช่ทหาร
การทำงาน.
ในอดีต การแสดงกำลังมักกระทำโดยทหารที่ไม่ยอมสู้รบอย่างสุดกำลัง แต่กลัวที่จะ 'เสียหน้า' (ดูอ่อนแอ) การยั่วยุที่ถูกคำนวณมาอย่างดีนี้ มีจุดประสงค์เพื่อแสดงให้อีกฝ่ายเห็นว่า การเผชิญหน้าด้วยความรุนแรงยังคงเป็นทางเลือก และจะไม่มีการถอยกลับในหลักการที่การแสดงกำลังนี้มีขึ้นเพื่อปกป้อง
การแสดงกำลังอาจเป็นปฏิบัติการทางทหารจริง แต่ในช่วงยามสงบ (เวลาแห่งสันติภาพอย่างเป็นทางการ) อาจจำกัดอยู่เพียงการฝึกทางทหารเท่านั้น
การแสดงกำลังยังได้ผลในระดับที่เล็กกว่าด้วย เช่น กองกำลังทหารในระดับยุทธวิธีใช้การโจมตีจำลองเพื่อข่มขู่ฝ่ายตรงข้าม โดยเฉพาะอย่างยิ่งเมื่อการโจมตีจริงต่อศัตรูที่ต้องสงสัย (แต่ยังไม่ได้รับการยืนยัน) อาจเป็นอันตรายต่อพลเรือน ยกตัวอย่างเช่น "การโจมตี" ทางอากาศส่วนใหญ่ระหว่างปฏิบัติการเสรีภาพยั่งยืนและปฏิบัติการอิรักฟรีดอมเป็นเพียงการแสดงกำลังอย่างง่าย ๆ โดยเครื่องบินเจ็ทจะปล่อยพลุสัญญาณเฉพาะในขณะที่บินผ่านพื้นที่ต่ำที่มีเสียงดังเท่านั้น รายงาน 12 เดือนในปี พ.ศ. 2552 สำหรับอัฟกานิสถานระบุว่ามีการบินโจมตี 18,019 ครั้งโดยเครื่องบินทหารสหรัฐ โดยมีการใช้อาวุธเพียง 3,330 ครั้งในภารกิจทั้งหมด
โรงแรมนรกหรรษา

โรงแรมนรกหรรษา  เป็นซีรีส์แอนิเมชันโทรทัศน์สำหรับผู้ใหญ่แนวละครเพลงของอเมริกา สร้างสรรค์โดยวิเวียน "วิฟเซียพ็อพ" เมดราโน (Vivienne "VivziePop" Medrano) ซีรีส์มีเรื่องราวเกี่ยวกับชาร์ลี มอร์นิงสตาร์ (Charlie Morningstar) เจ้าหญิงแห่งนรกกับภารกิจการค้นหาหนทางเพื่อให้คนบาปได้รับ "การไถ่บาป" และได้เข้าสู่สวรรค์ผ่านทาง "โรงแรมฮาซบิน" ที่เธอบริหารในฐานะทางเลือกแทน "การกวาดล้าง" วิญญาณประจำปีของสวรรค์เนื่องจากประชากรล้นนรก ซีรีส์ผลิตโดยสตูดิโอสพินเดิลฮอร์สร่วมกับบริษัทเอ24, แอมะซอนสตูดิโอส์ และสตูดิโอแอนิเมชันเบ็นโตบ็อกซ์เอ็นเตอร์เทนเมนต์
ตอนนำร่องเผยแพร่ทางยูทูบเมื่อวันที่ 28 ตุลาคม พ.ศ. 2562 สร้างโดยแอนิเมเตอร์อิสระทั้งหมดและได้รับเงินทุนสนับสนุนหลักจากผู้ติดตามเพทรีออนของเมดราโน ฤดูกาลแรกเริ่มฉายทางแอมะซอนไพรม์วิดีโอเมื่อวันที่ 19 มกราคม พ.ศ. 2567 โดยตอนแรกยังได้ปล่อยฉายทางยูทูบหนึ่งวันก่อนหน้าโดยฉายในช่วงระยะเวลาจำกัด มีการยืนยันฤดูกาลที่ 2, 3 และ 4 กำลังอยู่ในระหว่างการผลิต ซีรีส์ได้รับคำวิจารณ์เชิงบวกจากนักวิจารณ์โดยทั่วไป
ความนิยมและความสำเร็จของตอนนำร่องทำให้เมดราโนสร้างซีรีส์ภาคแยกชื่อ "เฮลลูวา บอส บอสวายป่วง ทะลวงนรก" ("Helluva Boss") ซึ่งเริ่มฉายเมื่อวันที่ 31 ตุลาคม พ.ศ. 2563 ซีรีส์นี้มีกลุ่มตัวละครที่แตกต่างจากเรื่อง"โรงแรมนรกหรรษา"แต่อยู่ในจักรวาลของเนื้อเรื่องเดียวกัน 
ในเดือนมกราคม พ.ศ. 2567 "โรงแรมนรกหรรษา"ถือเป็นซีรีส์แอนิเมชันเรื่องใหม่ของไพรม์วิดีโอที่เปิดตัวทั่วโลกได้อย่างยิ่งใหญ่ที่สุด ในเดือนกุมภาพันธ์ พ.ศ. 2567 ตอนแแรกมียอดชมบนยูทูบเกิน 100 ล้านครั้ง
วัดขนอนใต้

วัดขนอนใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกรด อำเภอบางปะอิน จังหวัดพระนครศรีอยุธยา ปัจจุบันมีพระมหาประสิทธิ์ อภิปญฺโญ (ป.ธ.8) เป็นเจ้าอาวาส
วัดขนอนใต้เ สร้างขึ้นในสมัยกรุงศรีอยุธยาเป็นราชธานี เมื่อ พ.ศ. 2327 ได้รับพระราชทานวิสุงคามสีมาเมื่อ พ.ศ. 2330 เดิมบริเวณที่ตั้งวัดเคยเป็นด่านตรวจคนและสินค้าเข้าเมือง ชื่อด้านด่านคลองห้วยกรด หลังจากเสียกรุงครั้งที่ 2 สถานที่เคยตั้งด่านได้กลายเป็นที่รกร้างว่างเปล่า จึงได้มีการสร้างวัดขึ้นชื่อ วัดแก้วราชธาราม เนื่องจากวัดมีพระแก้วประดิษฐานภายในอุโบสถ แต่พระได้สูญหายไประหว่างการรื้อถอนอุโบสถหลังเก่าเพื่อสร้างอุโบสถหลังใหม่ 
ภายในวัดขนอนใต้ มีโบราณวัตถุล้ำค่า ได้แก่ รอยพระพุทธบาทจำลองเป็นพระพุทธบาทจำลองมาจากนครโยนก พระพุทธรูปหลวงพ่อขาวและหลวงพ่อสาย ภายในบริเวณวัดยังมีค้างคาวแม่ไก่อาศัยอยู่ที่ต้นไทรบริเวณหลังอุโบสถ ใน พ.ศ. 2432 พระบาทสมเด็จพระจุลจอมเกล้าเจ้าอยู่หัว เคยเสด็จพระราชดำเนินมาชมค้างคาวแม่ไก่ที่วัดขนอนใต้
อัคร ทองใจสด

อัคร ทองใจสด (เกิด 15 กรกฎาคม พ.ศ. 2539) ชื่อเล่น โฟล์ก ปัจจุบันดำรงตำแหน่งเป็นรองโฆษกพรรคพลังประชารัฐ และสมาชิกสภาผู้แทนราษฎรจังหวัดเพชรบูรณ์ อดีตที่ปรึกษานายกองค์การบริหารส่วนจังหวัดเพชรบูรณ์ (อัครเดช ทองใจสด)
ประวัติ.
อัคร เกิดเมื่อวันที่ 15 กรกฎาคม พ.ศ. 2539 ที่อำเภอวิเชียรบุรี จังหวัดเพชรบูรณ์ เป็นบุตรนายอัครเดช ทองใจสด นายกองค์การบริหารส่วนจังหวัดเพชรบูรณ์ กับนางจินตนา ทองใจสด นายกเทศมนตรีตำบลพุเตย อำเภอวิเชียรบุรี และเป็นหลานของเอี่ยม ทองใจสด มีพี่น้อง 2 คนคือ อภิคุณ ทองใจสด และอัชฌา ทองใจสด ด้านครอบครัวสมรสกับธัญชนก ตั้งวิบูลย์พาณิชย์ เมื่อวันที่ 17 สิงหาคม พ.ศ. 2568
สำเร็จการศึกษาระดับปริญญาตรี สาขาความสัมพันธ์ระหว่างประเทศ จากวิทยาลัยนานาชาติมหาวิทยาลัยมหิดล (เกียรตินิยม) และระดับปริญญาโท สาขาเศรษฐศาสตร์การเมือง (เกียรตินิยม) จาก Kings College London
งานการเมือง.
อัคร เข้าสู่การเมืองโดยเป็นที่ปรึกษาคณะกรรมาธิการกิจการสภา สภาผู้แทนราษฎร และที่ปรึกษานายกองค์การบริหารส่วนจังหวัดเพชรบูรณ์ ก่อนก้าวเข้าสู่ถนนการเมืองระดับชาติเต็มตัว และได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ ต่อมาได้รับแต่งตั้งเป็นรองโฆษกพรรคพลังประชารัฐ แทนสามารถ เจนชัยจิตรวนิช
สมาชิกสภาผู้แทนราษฎร.
อัคร ทองใจสด ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
Hemidactylus varadgirii

Hemidactylus varadgirii มีชื่อสามัญว่า Giri's brookiish gecko และ Amboli brookiish gecko เป็นกิ้งก่าชนิดหนึ่งในวงศ์ Gekkonidae ถือเป็นสัตว์เฉพาะถิ่นในประเทศอินเดีย ค้นพบโดย นักวิทยาสัตว์เลื้อยคลานและสัตว์สะเทินน้ำสะเทินบกในหมู่บ้าน Amboli ของอินเดีย และได้รับชื่อเป็นเกียรติแก่ตัวเขา
อนุกรมวิธาน.
"H. varadgirii" อยู่ในกลุ่มชนิด "H. brookii" ซึ่งเป็นที่มาของคำคุณศัพท์ "brookiish" ในชื่อสามัญ
รักจังเอย

รักจังเอย  เป็นละครโทรทัศน์ไทยแนวสุขนาฏกรรมจินตนิยม จากบทประพันธ์และบทโทรทัศน์ของณพุทธ สุศรีฯ และการกำกับของฉัตรชัย เปล่งพานิช นำแสดงโดยฉันทวิชช์ ธนะเสวีและณฐพร เตมีรักษ์ ออกอากาศทางช่อง 3 เอชดี ทุกวันพุธและพฤหัสบดี เวลา 20.20 น. (เวลามาตรฐานไทย) ระหว่างวันที่ 21 มีนาคม ถึง 2 พฤษภาคม พ.ศ. 2562 มีจำนวนทั้งสิ้น 13 ตอน
จากนั้นในช่วงเดือนธันวาคม พ.ศ. 2563 ทางช่อง 3 เอชดีได้นำละครเรื่องนี้กลับมารีรันอีกครั้ง
การผลิต.
ละครเรื่อง "รักจังเอย" ได้จัดพิธีบวงสรวงก่อนเริ่มการถ่ายทำเมื่อวันที่ 4 พฤษภาคม พ.ศ. 2561 ที่สตูดิโอช่อง 3 หนองแขม
เรตติ้ง.
สำหรับเรตติ้งตอนแรกของละครเรื่อง "รักจังเอย" อยู่ที่ 4.4
วรรณคดีวิจารณ์

วรรณคดีวิจารณ์  เป็นแขนงหนึ่งของการวิจารณ์ศิลปะ คือ การศึกษา การประเมิน และการตีความวรรณกรรม วรรณคดีวิจารณ์สมัยใหม่มักได้รับอิทธิพลจากทฤษฎีวรรณคดี ซึ่งเป็นการวิเคราะห์เชิงปรัชญา เกี่ยวกับเป้าหมายและวิธีการของวรรณกรรม แม้ว่าทั้งสองอย่างนี้จะมีความเกี่ยวข้องกันอย่างใกล้ชิด แต่นักวิจารณ์วรรณคดีก็ไม่ได้เป็นนักทฤษฎีเสมอไป และในอดีตก็ไม่ได้เป็นเช่นนั้นตลอดมา
วรรณคดีวิจารณ์ควรถือเป็นสาขาการศึกษาแยกจากทฤษฎีวรรณกรรมหรือไม่นั้น เป็นประเด็นที่ยังถกเถียงกันอยู่ ตัวอย่างเช่น "The Johns Hopkins Guide to Literary Theory and Criticism" ไม่ได้แยกความแตกต่างระหว่างทฤษฎีวรรณกรรมกับวรรณคดีวิจารณ์ และแทบจะใช้สองคำนี้ควบคู่กันเพื่ออธิบายแนวคิดเดียวกันอยู่เสมอ นักวิจารณ์บางคนมองว่า วรรณคดีวิจารณ์เป็นการประยุกต์ใช้ทฤษฎีวรรณกรรมในทางปฏิบัติ เพราะวรรณคดีวิจารณ์มักเกี่ยวข้องกับงานวรรณกรรมเฉพาะเรื่องโดยตรง ขณะที่ทฤษฎีวรรณกรรมอาจมีลักษณะทั่วไปหรือเป็นนามธรรมมากกว่า
ทฤษฎีวรรณกรรม

ทฤษฎีวรรณกรรม  เป็นการศึกษาลักษณะของวรรณกรรมและวิธี การวิเคราะห์วรรณกรรมอย่างเป็นระบบ นับตั้งแต่ศตวรรษที่ 19 เป็นต้นมา การศึกษาทางวรรณคดีได้รวมถึงทฤษฎีวรรณกรรม ตลอดจนการพิจารณาประวัติศาสตร์ทางความคิด ปรัชญาคุณธรรม ปรัชญาสังคม และประเด็นระหว่างสาขาวิชาอื่น ๆ ที่เกี่ยวข้องกับวิธีที่ผู้คนตีความหมาย ในสาขามนุษยศาสตร์ของวงวิชาการสมัยใหม่ รูปแบบการศึกษาวรรณกรรมในลักษณะหลังนี้ถือเป็นแขนงหนึ่งที่แตกแขนงมาจากแนวคิดหลังโครงสร้างนิยม ด้วยเหตุนี้ คำว่า "ทฤษฎี" จึงจึงกลายเป็นคำครอบคลุมที่ใช้เรียกแนวทางทางวิชาการในการอ่านข้อความ ซึ่งบางส่วนได้รับอิทธิพลจากสาขาอื่นอย่างสัญศาสตร์ การศึกษาด้านวัฒนธรรม ปรัชญาภาษา และปรัชญาภาคพื้นทวีป ซึ่งมักพบเห็นได้ในบัญญัติตะวันตกควบคู่ไปกับแนวคิดหลังยุคนวนิยมบางทฤษฎี
พัฒน์ บุญนิธิพัฒน์

พัฒน์ บุญนิธิพัฒน์ (เกิด พ.ศ. 2533) เป็นผู้กำกับละครโทรทัศน์และภาพยนตร์ชาวไทย ทำงานส่วนใหญ่กับจีดีเอช เขาเป็นที่รู้จักจากการกำกับละครชุด "โปรเจกต์ เอส เดอะซีรีส์" และ "ฉลาดเกมส์โกง เดอะซีรีส์" รวมถึงภาพยนตร์เรื่อง "หลานม่า (2567)"
ประวัติ.
พัฒน์เกิดในครอบครัวชาวไทยเชื้อสายจีนและมีเชื้อสายกวางตุ้งกับฮากกา สำเร็จการศึกษาจากโรงเรียนรุ่งอรุณ และสำเร็จการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย แม้ว่าเขาจะเรียนเอกการจัดการการสื่อสารแต่เขาก็มีความสนใจในการทำภาพยนตร์และได้รับประสบการณ์การทำงานด้านกล้องผ่านกิจกรรมนอกหลักสูตร หลังจากสำเร็จการศึกษา เขาได้รับคำชักชวนจาก ทรงยศ สุขมากอนันต์ ให้เข้าร่วมทำงานในการผลิตละครวัยรุ่นเรื่อง "ฮอร์โมนส์ วัยว้าวุ่น" ในฐานะผู้กำกับภาพ "ฮอร์โมนส์ วัยว้าวุ่น" ได้รับความนิยมอย่างมากและออกอากาศเป็นเวลาสามฤดูกาล (2556–2558) หลังจากนั้น พัฒน์ได้ร่วมกำกับละครตลกของจีทีเอชเรื่องไดอารีตุ๊ดซีส์ เดอะซีรีส์ (2559) และยังกำกับสารคดีทางทีวีเรื่อง "Let Me Grow" (2559) ให้กับแผนกจิตเวชศาสตร์ โรงพยาบาลศิริราชอีกด้วย
หลังจากผลงานเหล่านี้ ทรงยศและเกรียงไกร วชิรธรรมพร โปรดิวเซอร์ร่วมได้ให้พัฒน์มาเป็นผู้กำกับหลักในละครเรื่อง "โปรเจกต์ เอส เดอะซีรีส์" ของจีดีเอชในปี พ.ศ. 2560 ซึ่งเขากำกับเรื่องที่สาม "SOS" หลังจากนั้น จิระ มะลิกุล และ วรรณฤดี พงษ์สิทธิศักดิ์ โปรดิวเซอร์ของจีดีเอชได้ติดต่อให้มากำกับ ละครโทรทัศน์ดัดแปลงจากภาพยนตร์ระทึกขวัญสุดฮิตของค่ายในปี พ.ศ. 2560 เรื่อง "ฉลาดเกมส์โกง" ซึ่งออกอากาศในปี พ.ศ. 2563 และคว้ารางวัลหลายสาขาจากนาฏราชและคมชัดลึก อวอร์ด จากนั้น พัฒน์ก็ได้รับเลือกให้กำกับภาพยนตร์เรื่อง "หลานม่า" ซึ่งเป็นผลงานการกำกับภาพยนตร์เรื่องแรกของเขา ภาพยนตร์เรื่องนี้เข้าฉายในปี พ.ศ. 2567 และได้รับเสียงตอบรับเชิงบวกอย่างล้นหลาม ทำลายสถิติบ็อกซ์ออฟฟิศของประเทศไทยและในภูมิภาคเอเชียตะวันออกเฉียงใต้
ออดูร์ แนร์เซ

ออดูร์ แนร์เซ  เป็นพระราชาธิราชซาเซเนียนองค์ที่ 9 แห่งอิหร่านใน ค.ศ. 309 หลังพระราชบิดาสวรรคต บรรดาขุนนางและนักบวชโซโรอัสเตอร์เห็นโอกาสให้การสร้างอิทธิพลในจักรวรรดิ ทำให้พวกเขาปลงพระชนม์ออดูร์ แนร์เซ ทำให้พระเชษฐา/อนุชาองค์หนึ่งพระเนตรบอด และบังคับให้อีกพระองค์ (โฮร์มีซ) ต้องหลบหนีไป ชาปูร์ที่ 2 ขึ้นครองราชย์ต่อจากพระองค์ 
ออดูร์ แนร์เซได้รับการกล่าวถึงเฉพาะในข้อมูลกรีกบางแห่งเท่านั้น ส่วนข้อมูลฝั่งตะวันออกไม่พูดถึงพระองค์ และยังไม่มีผู้พบเหรียญในรัชสมัยพระองค์ ความน่าเชื่อถือของแหล่งข้อมูลกรีกเกี่ยวกับออดูร์ แนร์เซถูกตั้งคำถามจาก Nikolaus Schindel ผู้เชื่อว่าออดูร์ แนร์เซอาจไม่เคยครองราชย์
เฮ็นเดอร์สันฟีลด์ (กัวดัลคะแนล)

เฮ็นเดอร์สันฟีลด์ เป็นอดีตสนามบินทางทหารบนเกาะกัวดัลคะแนล หมู่เกาะโซโลมอน ในช่วงสงครามโลกครั้งที่สอง แต่เดิมถูกสร้างขึ้นโดยจักรวรรดิญี่ปุ่น ความขัดแย้งในการครอบครองเป็นหนึ่งในยุทธการที่มีชื่อเสียงโด่งดังในสงครามแปซิฟิก ปัจจุบันคือท่าอากาศยานนานาชาติโฮนีอารา
การเลือกตั้งสมาชิกสภาผู้แทนราษฎรกรุงเทพมหานคร เขต 8 แทนตำแหน่งที่ว่าง พ.ศ. 2524

การเลือกตั้งสมาชิกสภาผู้แทนราษฎรกรุงเทพมหานคร เขต 8 แทนตำแหน่งที่ว่าง พ.ศ. 2524 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ เมธินทร์ พันธุ์บุบผา ที่เสียชีวิต โดยกำหนดให้มีการเลือกตั้งเมื่อวันที่ 8 กุมภาพันธ์ พ.ศ. 2524
ที่มา.
เนื่องจาก เมธินทร์ พันธุ์บุบผา สมาชิกสภาผู้แทนราษฎรกรุงเทพมหานคร พรรคประชากรไทย ได้เสียชีวิตลง เมื่อวันที่ 23 พฤศจิกายน พ.ศ. 2523 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 8 กุมภาพันธ์ พ.ศ. 2524
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 8 ประกอบด้วยเขตบางกอกน้อย และเขตบางกอกใหญ่
มหัศจรรย์ของกินดิ้นได้

มหัศจรรย์ของกินดิ้นได้  เป็นภาพยนตร์แอนิเมชัน 3 มิติ ของโซนีพิคเจอร์สแอนิเมชัน ปี พ.ศ. 2556 ภาพยนตร์เรื่องนี้เป็นภาพยนตร์ภาคต่อจากภาพยนตร์ "มหัศจรรย์ลูกชิ้นตกทะลุมิติ" กำกับโดย โคดี คาเมรอน และคริส เพิร์น ให้เสียงพากย์โดย บิลล์ เฮเดอร์, แอนนา ฟาริส, เจมส์ คาน, แอนดี แซมเบิร์ก, เบนจามิน แบร็ต, นีล แพทริก ฮาร์ริส และวิลล์ ฟอร์เต สมทบด้วย คริสเตน ชาล และเทอร์รี ครูวส์
การตอบรับ.
รอตเทนโทเมโทส์รายงานว่าร้อยละ 72 ของผู้วิจารณ์ 123 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 59 เต็ม 100 คะแนน ซึ่งประเมินโดยผู้วิจารณ์ 31 คน
อูรากาวะ

อูรากาวะ  เป็นเมืองที่ตั้งอยู่ในกิ่งจังหวัดฮิดากะ ฮกไกโด ประเทศญี่ปุ่น มีขนาดพื้นที่ทั้งหมด 694.30 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 11,108 คน และมีความหนาแน่นของประชากร 16 คนต่อตารางกิโลเมตร
ภูมิศาสตร์.
เทศบาลข้างเคียง.
<templatestyles src="Flowlist/styles.css" />
ภูมิอากาศ.
เมืองอูรากาวะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dfb") มีฤดูร้อนที่อบอุ่น และฤดูหนาวที่หนาวจัด หากใช้เกณฑ์เส้นอุณหภูมิ −3 °C (27 °F) อูรากาวะจะจัดอยู่ในเขตภูมิอากาศแบบอบอุ่นชื้นภาคพื้นสมุทร ("Cfb") ที่พบได้น้อยบริเวณชายฝั่งตะวันออกของทวีป อันเนื่องมาจากกระแสน้ำอุ่นสึชิมะ ด้วยเหตุที่ตั้งอยู่ค่อนไปทางใต้ ติดทะเล และหันหน้าไปทางทิศตะวันออก เมืองนี้จึงมีหิมะตกน้อยกว่ามากเมื่อเทียบกับเมืองใหญ่อื่น ๆ ทางตะวันตกของฮกไกโดอย่าง ซัปโปโระ ฮาโกดาเตะ อาซาฮิกาวะ และวักกาไน โดยปริมาณหิมะมากที่สุดในหนึ่งเดือนที่เคยบันทึกไว้คือ ในเดือนมกราคม ค.ศ. 1969
ปริมาณฝนตกหนักที่สุดจะอยู่ในช่วงฤดูร้อน ซึ่งบางครั้งได้รับอิทธิพลจากไต้ฝุ่นที่เหลือกำลังอยู่ โดยมีสถิติฝนตกหนักที่สุดในหนึ่งวันอยู่ที่ เมื่อวันที่ 5 สิงหาคม ค.ศ. 1981 และฝนตกหนักที่สุดในหนึ่งเดือนคือ ในเดือนสิงหาคม ค.ศ. 1995 ส่วนเดือนที่ฝนน้อยที่สุดคือกุมภาพันธ์ ค.ศ. 2003 มีเพียง 
แม้แสงแดดตลอดปีจะมีน้อยกว่าที่ราบโทกาจิ แต่อูรากาวะก็ยังมีแดดมากกว่าฮกไกโดฝั่งตะวันตก เดือนที่มีแสงแดดน้อยที่สุดคือสิงหาคม ค.ศ. 1941 ที่ 48.0 ชั่วโมง ขณะที่เดือนที่มีแดดมากที่สุดคือเมษายน ค.ศ. 2014 ที่ 288.0 ชั่วโมง ซึ่งทำลายสถิติเดิมที่ 271.6 ชั่วโมงในเดือนพฤษภาคม ค.ศ. 1957
การขนส่ง.
รถไฟ.
เมืองอูรากาวะเคยมีบริการรถไฟโดยบริษัทรถไฟฮกไกโด สายหลักฮิดากะ อย่างไรก็ตาม ตั้งแต่เดือนมกราคม ค.ศ. 2015 ขบวนรถไฟระหว่างสถานีรถไฟมูกาวะกับสถานีรถไฟซามานิได้หยุดให้บริการเนื่องจากความเสียหายจากพายุ แผนการซ่อมแซมเส้นทางช่วงนี้ถูกยกเลิกในภายหลัง อันเนื่องมาจากจำนวนนักเดินทางที่ลดลงและค่าบำรุงรักษาที่สูงมาก โดยทางการได้ปิดเส้นทางอย่างเป็นทางการเมื่อวันที่ 1 เมษายน ค.ศ. 2021 และเปลี่ยนเป็นการให้บริการรถบัสแทน
สถานีรถไฟที่ถูกยกเลิกในเขตอูรากาวะ ได้แก่ โองิฟูชิ – เอฟูเอะ – อูรากาวะ – ฮิงาชิโจ – ฮิดากะโฮโรเบ็ตสึ
มาสคอต.
เมืองอูรากาวะมีมาสคอตประจำเมืองคือ อูรารัง  และคาวาตัง  ซึ่งเป็นม้าฝาแฝด โดยอูรารังถือสตรอว์เบอร์รี ส่วนคาวาตังถือสาหร่ายฮิดากะและปลาแซลมอนกินเซ